CELEX: 31993R0545
Language: el
Date: 1993-03-08 00:00:00
Title: Κανονισμός (ΕΟΚ) αριθ. 545/93 της Συμβουλίου της 8ης Μαρτίου 1993 για την παράταση του προσωρινού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής πρώην Τσεχοσλοβακίας, Ουγγαρίας, Πολωνίας και Δημοκρατίας της Κροατίας

Avis juridique important

|

31993R0545

Κανονισμός (ΕΟΚ) αριθ. 545/93 της Συμβουλίου της 8ης Μαρτίου 1993 για την παράταση του προσωρινού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής πρώην Τσεχοσλοβακίας, Ουγγαρίας, Πολωνίας και Δημοκρατίας της Κροατίας  

Επίσημη Εφημερίδα αριθ. L 058 της 11/03/1993 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 545/93 ΤΟΥ ΣΥΜΒΟΥΛΙΟΥ της 8ης Μαρτίου 1993 για την παράταση του προσωρινού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής πρώην  Τσεχοσλοβακίας, Ουγγαρίας, Πολωνίας και Δημοκρατίας της ΚροατίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 3296/92 (2), η Επιτροπή επέβαλε προσωρινό δασμό αντιντάμπινγκ στις εισαγωγές ορισμένων σωλήνων κάθε είδους, χωρίς συγκόλληση, από σίδηρο ή μη κραματοποιημένο χάλυβα, καταγωγής πρώην Τσεχοσλοβακίας, Ουγγαρίας, Πολωνίας  και Δημοκρατίας της Κροατίας- ότι η εξέταση των γεγονότων δεν έχει ακόμη περατωθεί και η Επιτροπή ενημέρωσε τους εξαγωγείς που είναι γνωστό ότι ενδιαφέρονται, σχετικά με την πρόθεσή της να προτείνει την παράταση ισχύος του προσωρινού δασμού αντιντάμπινγκ, για πρόσθετη περίοδο δύο  μηνών- ότι οι εξαγωγείς δεν προέβαλαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Με την επιφύλαξη των άρθρων 11, 12 και 14 του κανονισμού (ΕΟΚ) αριθ. 2423/88, ο προσωρινός δασμός αντιντάμπινγκ που επεβλήθη με τον κανονισμό (ΕΟΚ) αριθ. 3296/92 της Επιτροπής παρατείνεται για περίοδο δύο μηνών. Αυτός ο δασμός παύει να  εφαρμόζεται αν, πριν από τη λήξη της περιόδου αυτής, το Συμβούλιο υιοθετήσει οριστικά μέτρα ή αν περατωθεί η διαδικασία, σύμφωνα με το άρθρο 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαρτίου 1993.  Για το Συμβούλιο Ο Πρόεδρος N. HELVEG PETERSEN (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 328 της 14. 11. 1992, σ. 15.